**สะพานดาว** เป็นละครโทรทัศน์ แนวโรแมนติก-ดราม่า-สะท้อนสังคม สร้างเมื่อปี พ.ศ. 2542 นำแสดงโดย ศุภวัฒน์ อ่ำประสิทธิ์ และ ศรีริต้า เจนเซ่น จากบทประพันธ์เรื่อง 'สะพานดาว' ของ ทมยันตี เขียนบทโทรทัศน์โดย จินตบุตร กำกับการแสดงโดย ฐาปกรณ์ ดิษยนันทน์ ผลิตโดย  บ. กันตนา วิดีโอ โปรดักชั่น จำกัด ออกอากาศทางช่อง 7

เรื่องย่อ
---------

**สะพานดาว**เป็นเรื่องราว ความรักที่ไม่น่าจะเป็นไปได้ระหว่าง "จักร" กับ "ปูเป้" สาวสวยนักเรียนนอกที่เกิดมาบนกองเงินกองทองเพราะเป็นลูกสาวนายแบงค์ใหญ่ที่มีฐานะร่ำรวย ซึ่งต่างกับจักรที่เป็นเด็กวัดลูกครึ่งราวฟ้ากับดิน คนที่ต้องสู้ชีวิตทุกก้าวเดินที่ติดดินอย่าง "จักร" และลูกสาวนายแบงค์ใหญ่ที่มีแต่ความหรูหราและสุขสบายมาทั้งชีวิตอย่าง "ปูเป้" ได้ก้าวมาพบกันบน "ความต่าง" ที่ "เหมือน" กันราวกับว่าถูกหล่อหลอมจากสิ่งเดียวกัน เพราะทั้งคู่ต่างก็รักในศักดิ์ศรี มีความจริงใจ ซื่อตรงต่อความรู้สึกของตัวเองและของกันและกัน จึงสามารถสานสัมพันธ์ "ความเป็นเพื่อน" จนในที่สุดกลายเป็นความรัก แต่ทั้งสองจะสมหวังได้อย่างไรถ้าคนหนึ่งอยู่ติดดิน แต่อีกคนหนึ่งอยู่สูงเป็นดาวที่สกาวเหนือดาวทุกดวงบนท้องฟ้า คำตอบคือ "สะพานดาว" ที่สร้างด้วยหัวใจเท่านั้นที่จะสามารถเป็นสะพานที่ทอดจากดินไปสู่ดาวได้   

  

จักรเป็นลูกเมียเช่ากับทหารGIชาวอเมริกัน และมีน้องชายต่างบิดาชื่อไอ้ดำที่มีการพัฒนาการทางสมองช้ากว่าอายุ แต่กลับมีหัวใจที่อ่อนโยน รู้จักคำว่า‘แบ่งปัน’และ‘เมตตาปรานี’ จักรและไอ้ดำใช้ชีวิตอยู่กับแม่ในสลัมที่พัทยาตั้งแต่เกิด จักรจึงมีโอกาศได้คลุกคลีอยู่กับฝรั่งเป็นประจำจนทำให้เขาสามารถพูดภาษาอังกฤษได้คล่องมาตั้งแต่เด็ก จักรต้องกลายเป็นเด็กวัดหลังจากที่แม่ของเขาต้องเสียชีวิตจากอุบัติเหตุโดนรถชนตาย จักรต้องการที่จะก่อร่างสร้างตัวเพื่ออนาคตที่ดีและมีชีวิตที่ดีกว่าสำหรับเขาและน้อง จักรจึงตัดสินใจพาน้องเข้าไปหางานในกรุงเทพ สองพี่น้องต้องเผชิญกับความยากลำบาก ปากกัดตีนถีบสู้ชีวิต แต่จักรก็ไม่เคยย่อท้อต่ออุปสรรคใดๆ จักรมุ่งมั่นตั้งหน้าตั้งตาหางานหาเงินมาเพื่อปากท้องของเขาและน้อง จักรเป็นผู้ชายที่มีรูปร่างหน้าตาดี ร่างกายกำยำ แต่จักรก็ไม่เคยคิดที่จะใช้รูปร่างหน้าตาเป็นทางลัดเพื่อชีวิตที่ดีกว่า เขาต้องการสร้างอนาคตของเขาด้วยมือและน้ำพักน้ำแรงของเขาเอง วันหนึ่งเค้ามีโอกาสได้ไปช่วยงานก่อสร้างโรงแรมที่กำลังจะเปิดใหม่ ทำให้เขาได้เจอกับเจ้าของโรงแรมฝรั่งชื่อมิสเตอร์ลาฟ (เคน สตรุทเกอร์)ที่เรียกให้จักรไปพบเป็นการส่วนตัวที่ห้องเพราะถูกใจในความหล่อและหุ่นที่กำยำของจักร จักรดีใจมากและไปหาเจ้าของโรงแรมตามนัดพร้อมกับความหวังที่จะได้งานชีวิตของเขาและน้องจะได้ดีขึ้น แต่จักรกลับต้องผิดหวังเมื่อได้เจอตัวตนที่แท้จริงของมิสเตอร์ลาฟที่พยายามจะมีเพศสัมพันธ์กับเขา จักรตกใจรีบวิ่งหนีออกมา ส่วนมิสเตอร์ลาฟเองไม่คิดว่าจะโดนเด็กจรจัดที่ยากจนแทบไม่มีจะกินอย่างจักรปฏิเสธ แต่การปฏิเสธของจักรกลับทำให้มิสเตอร์ลาฟมองจักรด้วยความเคารพเพราะได้เห็นคุณค่าของจักร ซึ่งคุณสมบัติที่ดีของจักรที่มิสเตอร์ลาฟใด้เห็นในครั้งนี้ ทำให้เขาคิดถึงลูกชายคนเดียวของเขาที่ได้เสียชีวิตไปแล้ว มิสเตอร์ลาฟจึงตัดสินใจอุปการะเลี้ยงดูจักรเป็นลูกบุญธรรมตั้งแต่นั้นเป็นต้นมา  ความดีของจักรทำให้มิสเตอร์ลาฟเอ็นดูและรักลูกชายบุญธรรมคนนี้ที่เขาเรียกว่า 'ไอ้ลูกชาย' มากยิ่งขึ้นทุกวันๆ   

  

ชีวิตของจักรดูเหมือนจะดีมีแฮปปี้เอนดิ้งสักทีเพราะมีทั้งงานมีทั้งเงิน และยังมีอพาร์ตเม้นต์ใหม่ แต่แล้วทุกอย่างก็ต้องพลิกจากหน้ามือเป็นหลังมือเมื่อมิสเตอร์ลาฟถูกคู่ขาเกย์คนเก่าของเขา(ทิฐิ พุ่มอ่อน)ฆ่าตายอย่างเลือดเย็นและโยนความผิดใส่ร้ายจักรว่าเป็นฆาตกรที่ฆ่ามิสเตอร์ลาฟและคู่รักชื่อฟรังซัวร์(นพชัย ชัยนาม) จักรถูกจับเข้าคุก ซึ่งคราวนี้เป็นครั้งแรกในชีวิตที่จักรไม่สามารถช่วยตัวเองได้ แต่เขายังโชคดีที่มีปูเป้ (ศรีริต้า เจนเซ่น) ที่วางแผนอย่างแนบเนียรจนตำรวจสามารถจับฆาตกรตัวจริงได้ และปล่อยตัวจักรเป็นอิสระในที่สุด หลังจากที่จักรถูกปล่อยตัวแล้ว ทนายได้ทำพิธีเปิดพินัยกรรมของมิสเตอร์ลาฟที่ยกทรัพย์สินทุกอย่างให้จักรแต่เพียงผู้เดียว จากที่เคยจนแทบไม่มีจะกิน จักรกลายเป็นมหาเศรษฐีที่มีทรัพย์สินเงินทองมากมายที่ใช้ทั้งชีวิตก็ไม่มีวันหมด แต่จักรกลับปฏิเศษไม่รับ ร้องขอเพียงแค่อยากให้มิสเตอร์ลาฟ พ่อคนเดียวที่เขารู้จักได้กลับมามีชีวิตเป็นพ่อเขาอีกครั้งคือสิ่งเดียวที่เขาต้องการ  

  

ผลงานเรื่อง 'สะพานดาว' ของทมยันตี นักเขียนศิลปินแห่งชาติเรื่องนี้มีเนื้อเรื่องที่แฝงเต็มไปด้วยคติและคำสอนที่อิงกับหลักธรรมในพุทธศาสนาของการทำดีได้ดี เมื่อนำมาสร้างเป็นละครโทรทัศน์ 'สะพานดาว' จึงกลายเป็นละครรักแนวสะท้อนสังคมที่ส่งเสริมและแนะแนวให้คนในสังคมปฏิบัติตนเป็นคนดี ซึ่งแปลกสำหรับละครหลังข่าวแต่กลับได้รับความนิยมสูง ทั้งๆที่ไม่มีตัวชูโรงเพราะทั้งพระเอกและนางเอกยังใหม่ทั้งคู่ 'สะพานดาว' เป็นผลงานการแสดงละครเรื่องแรกของศรีริต้า เจนเซ่น และเป็นผลงานสร้างชื่อให้ ศุภวัฒน์ อ่ำประสิทธิ์

รายชื่อนักแสดง
--------------

| นักแสดง | รับบท |
| --- | --- |
| ศุภวัฒน์ อ่ำประสิทธิ์ | จักร |
| ศรีริต้า เจนเซ่น | ปูเป้ |
| สำลี สังวาลย์ | ไอ้ดำ |
| รุจน์ รณภพ | ชาญ |
| อรนภา กฤษฎี | นงนาถ |
| เคน สตรุทเกอร์ | มิสเตอร์ลาฟ |
| นพชัย ชัยนาม | ฟรังซัว |
| ทิฐิ พุ่มอ่อน | เอนก |
| พอลลีน เรือนเพชร | คัดเค้า |
| วีระชัย หัตถโกวิท | โคจร |
| อมรา อัศวนนท์ | คุณหญิงเสงี่ยม |
| ปราบ ยุทธพิชัย | พตท สินธู |
| ฟร้อนท์ มอนท์โกเมอรี่ | ราชาวดี |
|

เพลงประกอบละคร
--------------

* 'สะพานดาว' ขับร้องโดย เต้ ปิยะรัฐ กัลย์จาฤก

แหล่งข้อมูลอื่น
---------------

* *สะพานดาว* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
* ข้อมูลของละครเรื่อง'สะพานดาว' ที่เว็บละครและภาพยนตร์นานาชาติ 'My Drama List'
* ข้อมูลของละครเรื่อง'สะพานดาว'ที่เว็บละครและภาพยนตร์นานาชาติ 'The Movie Database'
* ข้อมูลของละครเรื่อง'สะพานดาว'ที่เว็บทางการของ ศุภวัฒน์ อ่ำประสิทธิ์

อ้างอิง
-------

1. ↑  "สะพานดาว". *www.goodreads.com*.
2. ↑  "Bloggang.com : : หวานเย็นผสมโซดา : สะพานดาว : ทมยันตี". *BlogGang*.
3. ↑  "สะพานดาว". *m.se-ed.com*.
4. ↑  PPTV Online. "เปิดประวัติ คุณหญิงวิมล เจ้าของนามปากกาเลื่องชื่อ "ทมยันตี" นักเขียนชั้นครูที่หาใครเปรียบไม่ได้". *pptvhd36.com*. สืบค้นเมื่อ 2020-09-13.
5. ↑
6. ↑  "ประวัติ ริต้า ศรีริต้า เจนเซ่น ณรงค์เดช". *entertainment.trueid.net*.
7. ↑
8. ↑  "รู้หรือไม่! 23 เรื่องเจ๋งๆ ของ "ศรีริต้า" ที่ทำให้รู้ว่า "มีดีมากกว่าสวย" #TheFaceAllStars". *Dek-D.com* (ภาษาอังกฤษ).
9. ↑  "อัปเดตภาพ อาร์ต ศุภวัฒน์ อดีตพระเอกลูกครึ่ง ขวัญใจสาว ๆ ยุค 90". *kapook.com*. 2021-03-25.
10. ↑  กุหลาบสีเงิน (4 Dec 2016). "Star Retro : ชีวิตดุจนิยาย หลากเรื่องเล่าจาก 'อาร์ต-ศุภวัฒน์ อ่ำประสิทธิ์ เพอร์ดี้". *Naewna Newspaper*. Bangkok, Thailand. คลังข้อมูลเก่าเก็บจากแหล่งเดิมเมื่อ 11 Nov 2017. สืบค้นเมื่อ 4 May 2020.
11. ↑  Thailand, Teenee Media co Ltd. "ส่องชีวิต อาร์ต ศุภวัฒน์ อดีตพระเอกลูกครึ่งขวัญใจยุค90". *teenee.com*. คลังข้อมูลเก่าเก็บจากแหล่งเดิมเมื่อ 2021-09-02. สืบค้นเมื่อ 2021-09-03.`{{cite web}}`: CS1 maint: bot: original URL status unknown (ลิงก์)
12. ↑  "ภาพล่าสุด 'อาร์ต ศุภวัฒน์' - TRUSTSTORE MEDIA". *web.archive.org*. 2021-09-02. คลังข้อมูลเก่าเก็บจากแหล่งเดิมเมื่อ 2021-09-02. สืบค้นเมื่อ 2021-09-03.`{{cite web}}`: CS1 maint: bot: original URL status unknown (ลิงก์)
13. ↑  TeeNee.com. "ส่องชีวิต อาร์ต ศุภวัฒน์ อดีตพระเอกลูกครึ่งขวัญใจยุค90 | TeeNee.com". *LINE TODAY*.
14. ↑  "เปิดภาพ อาร์ต ศุภวัฒน์ อดีตพระเอกยุค 90". *web.archive.org*. 2021-09-02. คลังข้อมูลเก่าเก็บจากแหล่งเดิมเมื่อ 2021-09-02. สืบค้นเมื่อ 2021-09-03.`{{cite web}}`: CS1 maint: bot: original URL status unknown (ลิงก์)
15. ↑  *'สะพานดาว' (HQ/Original Version) จากละครดัง#ช่อง7HD ปี2542เรื่อง'สะพานดาว'- ปิยะรัฐ (กันตะ)กัลย์จาฤก*, สืบค้นเมื่อ 2023-02-25